runetrust/blame-folketinget-dk huggingface dataset:
Henrik Dahl (LA), 2020-03-10:
De er skabt, for at uddannelsessystemet ikke skal favorisere de børn og unge, som kommer fra akademiske hjem, men at uddannelsessystemet også skal være for de børn, som ikke har forældre, der kan hjælpe og støtte med lektielæsning, og som hurtigt opdager, at der er problemer med indlæringen.
Anne-Marie Meldgaard (S), 2002-10-10:
Da vi vedtog integrationsloven i 1998, var den den første af sin slags, og den var på det tidspunkt et godt bud på en løsning på de problemer, flygtninge og indvandrere støder ind i, når de kommer til Danmark. På den anden side har det vist sig, at integrationen stadig ikke fungerer godt nok.
Tove Videbæk (KRF), 2000-05-09:
I den forbindelse vil vi gerne benytte lejligheden til at spørge regeringen om, hvordan det går med udviklingen af den sociale indsats over for unge prostituerede, som regeringen gav løfte om under forhandlingen i forbindelse med lovforslag nr. L 43 i 1998-99 om prostitution.
Keld Albrechtsen (EL), 2003-12-19:
Så vil jeg sige til hr. Martin Lidegaard: Jeg tror, det nu bliver meget svært at forestille sig, hvordan det under en kommende regering, hvor jeg da håber, at både Enhedslisten og hr. Martin Lidegaards parti kan få indflydelse på tingene, vil være muligt, at et nyt statsligt indgreb kan finde sted, fordi man nu gør det så vanskeligt som næsten tænkeligt muligt.
Finn Sørensen (EL), 2016-04-21:
En anden grund er, at hvis vi endelig skal trække suverænitet tilbage, synes vi, at det gælder hele det sociale og arbejdsmarkedspolitiske område, hvor EU jo har blandet sig i stigende grad stik imod de løfter, der blev afgivet, dengang Danmark skulle stemme om medlemskabet af EF, og i forbindelse med de store traktatændringer, der har været, Maastrichttraktaten osv.
Arne Melchior (CD), 2001-03-20:
Uanset dyb og væsentlig uenighed fra CD's side over for en række politiske spørgsmål, når det gælder SF's opfattelse, så plejer jeg altid at huske at understrege, at vi har respekt for talsmænd for SF og for kollegaerne i SF for deres flid og deres intelligens og mange andre gode ting
Tom Behnke (KF), 2011-03-29:
Efter politireformen har vi jo fået nye, store, slagkraftige politikredse, og der er det, som Rigspolitichefen er i gang med lige nu, hensigtsmæssigt, nemlig at sikre sig, at man i alle politikredse i hele landet er helt oppe på dupperne og klar til at modtage anmeldelser om forsvundne børn, og at man har nogle klare planer for, hvad man så gør, når det sker.
Charlotte Dyremose (KF), 2004-01-15:
Hr. Villy Søvndal taler om at give alle børn en lige chance, men hr. Villy Søvndal ved jo udmærket godt ligesom jeg, at alle børn ikke har en lige chance hjemmefra, alle børn har desværre ikke fantastiske forældre, der kan det hele og har et stort overskud til at stimulere deres børn, til at læse med dem, til at gå ture med dem, til at sikre sig, at de får al den stimulans, al den læring, al den viden, som er nødvendig for at klare sig over for andre børn.
Lars Løkke Rasmussen (V), 2009-11-04:
Mit eget bud er jo, at det handler om frihed til forskellighed, det handler om at indrette en ældreomsorg på de ældres præmisser, og det handler om at have fokus på en effektiv ressourceudnyttelse og derfor ikke være dogmatisk med hensyn til forholdet mellem offentligt og privat – jeg nævnte et eksempel fra Odsherred fra i går.
Morten Bødskov (S), 2013-05-24:
Jeg er glad for at kunne konstatere, at samtlige trods alt er tilfredse med, at regeringen har lavet en aftale med Enhedslisten om, at der nu for det første bliver sat servicemål, ambitiøse servicemål, og for det andet, at der sker en omprioritering af ressourcerne til området, og for det tredje, at spørgsmålet om sagspukler, ventearkiv, og hvad man ellers kan finde på af ord og begreber i den her sammenhæng, er ting, der nu bliver taget fat på.
Morten Messerschmidt (DF), 2024-05-17:
Altså, Det Konservative Folkeparti har stemt for alle EU-traktater siden 1972, og derfor synes jeg, at det er dejligt, at de nu går ud og siger, at der er noget, de har fortrudt, og noget, de gerne vil have lavet om, som ovenikøbet handler om at begrænse idioti – det plejer at gå i den anden retning.
Peder Hvelplund (EL), 2021-05-06:
Men jeg vil da godt bare lige spørge: Hvad er det, der gør, at den sygeplejerske, der arbejder 28 timer på deltid, ikke skal kunne få statsborgerskab, eller at den murer, der er hjemsendt 4 måneder om året på grund af vejrliget, heller ikke skal kunne få statsborgerskab?
Per Ørum Jørgensen (KF), 2009-03-13:
Jeg vil gøre SF's ordfører opmærksom på, at man faktisk for 2 år siden lavede en frivillig aftale med Grønland om at øremærke dele af bloktilskuddet - det var til innovation og videnskab - så det er ikke et fuldstændig ukendt begreb.
Peter Skaarup (DF), 2013-02-21:
Det kan vi jo f.eks. diskutere omkring hjemmerøverier, hvor Højesteret netop har afsagt en dom, som vi da er nogle i Folketinget, der er uenige i, fordi straffen ikke gennemføres, som Folketinget har ønsket netop i forbindelse med hjemmerøverier.
Henrik Sass Larsen (S), 2015-04-24:
Jeg har ingen problemer med, at jeg synes, at det er en rigtig dårlig idé, at alle de firmaer, alle de virksomheder, som betaler en ordentlig og fair skat, skal udkonkurreres af nogle, der ikke gør det, og undlader at betale en masse til fællesskabet.
Bodil Kornbek (KRF), 2002-04-02:
Med den positive holdning, ministeren har til solvarme, så længe det er frivilligt, må jeg altså spørge, hvordan ministeren forestiller sig, at lejere, der ønsker at installere solvarme i deres ejendom, fordi det både miljømæssigt og økonomisk lige er det, de kunne tænke sig, kan gøre det.
Rasmus Jarlov (KF), 2011-05-06:
Vi vil fortsætte med at kæmpe for en harmonisk udvikling af Danmark, ikke ved at holde væksten nede, ikke ved at træffe irrationelle eller lokalegoistiske beslutninger, men ved at være opmærksom på yderområdernes særlige udfordringer og så adressere dem målrettet og gøre noget ved dem.
Bent Bøgsted (DF), 2005-01-14:
Det er jo sådan lidt af en erkendelse, hr. Mogens Nørgård Pedersen kommer med, hvis vi tænker tilbage til sidste gang, vi fremsatte forslag om det: Dansk Folkeparti har hele tiden kørt med en generel afskaffelse, også dengang det skulle aftales, at vi skulle fremsætte beslutningsforslag om en generel afskaffelse, og under førstebehandlingen snakkede jeg om en generel afskaffelse.
Margot Torp (S), 2000-10-27:
Vi er enige med SF i, at det vil være udmærket at få forbedret mulighederne for at fange laks og ørred i større dele af Gudenåen, og vi har bemærket, at beslutningsforslaget understreger, at en forbedret fiske- og faunapassage ikke må betyde en alvorlig forringelse af de værdier, som er knyttet til miljøet i og omkring Tange Sø.
Lene Espersen (KF), 2008-01-16:
Jeg vil sige til fru Karina Lorentzen, at jeg er meget enig i, at det er helt afgørende, at det ikke alene er politiet, der er synlige, men også SSP-medarbejdere, der kan være med til at tale ikke kun unge, men måske også lettere berusede unge til fornuft, så de ikke gør ting, som de kommer til at fortryde senere, resten af deres liv.
Lars Løkke Rasmussen (V), 2002-03-12:
Det er således ikke særlig hyppigt, at kommuner kommer i konflikt med kassekreditreglen, men de sager, som er afsluttet, er indtil nu endt med, at den planlagte genopretningsplan er blevet gennemført, ofte med en betydelig bedre slutlikviditet end forventet. Jeg finder derfor, at lånereglerne for så vidt er gode nok, og at en konsekvent behandling skal sikre respekten for de kommunale låneregler.
Poul Nyrup Rasmussen (S), 2002-05-02:
Jeg vil gerne sige til hr. Søren Krarup, at meget har jeg oplevet her i Folketingssalen, men jeg har dog alligevel aldrig oplevet et folketingsmedlem stå heroppe på talerstolen og antyde, at Folketingets formands familiære tilknytning til fru Margrete Auken betød, at vedkommende ikke længere ville kommentere eller svare på et folketingsmedlems spørgsmål.
Frank Aaen (EL), 2010-05-20:
Altså, efterslæbet for en folkepensionist er i dag på 30.000 kr. om året, for en arbejdsløs 45.000 kr. om året, for en kontanthjælpsmodtager 36.000 kr. om året; det er nogle forskelle, som man så vil sætte ekstra turbo på med det forslag, der forhandles ovre i Finansministeriet.
Villy Søvndal (SF), 2007-03-21:
Når nu kulturministeren skriver på hele regeringens vegne, og det er jo det, han gør, for han beretter om, at det her har været diskuteret under morgenmaden og senere også under det mere formelle møde, da man har fået tygget af munden, og enhver, der modtager det her brev, må antage, at det her står statsministeren også bag, for det er hele regeringen, vil jeg spørge: Er det her kulturministerens private synspunkt, eller er det regeringens synspunkt?
Lisbeth Bech Poulsen (SF), 2014-05-13:
Jeg forstår heller ikke helt Dansk Folkepartis ordførers sammenkobling med, at det her alene handler om at redde euroen, for for mig at se handler det om at afkoble forbindelsen mellem europæiske skatteydere og europæiske banker, uanset om man er euroland eller ej.
Jes Lunde (SF), 2000-04-04:
Vi synes, det er en god ordning, vi har fået lavet her, som giver kommunerne og amterne mulighed for at etablere nogle faste nye stillinger i det offentlige og til gengæld gøre noget for nogle ledige. Vi appellerer meget til, at både kommuner og amter og også staten lægger sig i selen for at gøre det til en succes, og vi ville i virkeligheden gerne udvide ordningen, så den også kommer til at omfatte bistandsklienter med en støtte på 50 pct. af den udgift, der i dag er til kontanthjælp.
Morten Helveg Petersen (RV), 2003-12-18:
Det kan være, vi er uenige med Enhedslisten om den principielle diskussion om, at det er de faglige udvalg, der får større ansvar for det her, men vi synes faktisk, det er et fornuftigt princip, at arbejdsmarkedets parter på den led selv går ind og definerer moduler, selv skaber den fleksibilitet, som er indeholdt i aftalen.
Tove Videbæk (KRF), 2000-10-31:
Jeg skal heller ikke tærske langhalm på det her, men jeg vil da godt lige sige, at når vi taler om retfærdighed, om noget er mere eller mindre retfærdigt, er det lidt svært i forhold til det her, for jeg ved ikke, hvordan en pensionist oplever det, når hun eller han pludselig står i den situation, at ægtefællen er død, og dagen efter stopper pensionen, og man skal betale i op til 3 måneder på plejehjemmet, osv., osv. Jeg tror ikke, at de pensionister føler det ret retfærdigt, og med hensyn til de breve, vi får fra pensionister, ældreorganisationer osv. rundt om fra hele landet, tror jeg ikke rigtig, de har forstået, at dødepakken er en forbedring for dem.
Morten Østergaard (RV), 2008-12-12:
Det er klart, at det, vi får behov for i udvalget, jo er at blive enige om - som også fru Karina Lorentzen var inde på - hvem det så lige er, der vurderer, om noget styrker eller svækker databeskyttelsen, og der mener jeg at vi må have en aftale om, at når bemyndigelsen anvendes, så bliver udvalget orienteret, således at vi har mulighed for at gøre indsigelse, hvis der er uenighed om, hvorvidt der er tale om en reel styrkelse eller i virkeligheden det modsatte.
Peder Hvelplund (EL), 2025-04-11:
Så vil jeg godt bare lige følge op med et spørgsmål om det med suverænitet, for er ordføreren fuldstændig sikker på, er der ikke sker nogen som helst form for afgivelse af suverænitet i det omfang, at der jo er amerikanske tropper, som kan have mulighed for at patruljere og for at udlicitere sikkerhedsopgaver til private vagtværn?
Kaare Dybvad Bek (S), 2024-06-04:
Derudover er der en del, som får dansk statsborgerskab ved dispensation fra Folketingets Indfødsretsudvalg, og her gælder det altså typisk, at folk, der eksempelvis er for unge til at have været beskæftiget i alle de år, som beskæftigelseskravet tilsiger, vil have mulighed for at kunne søge dispensation, og i mange tilfælde vil de også få dispensation inde i Folketingets Indfødsretsudvalg.
Rune Lund (EL), 2005-11-08:
Og det er jo faktisk også i modstrid med, hvad fru Helle Sjelle f.eks. tidligere har sagt her i Folketingssalen, bl.a. den 29. april, hvor Enhedslisten fik fru Helle Sjelle afkrævet det svar, at fru Helle Sjelle mente, at frivillighedsprincippet skulle være gældende.
Carsten Hansen (S), 2012-04-24:
Det er rigtigt, at nogle af de her kommuner også har været presset undervejs, og derfor har jeg også givet tilsagn til hr. Flemming Damgaard Larsen om, at vi vil prøve at lave en cost-benefit-analyse, altså kigge på, hvad både udgifter og indtægter kunne være i den her forbindelse.
Kristian Thulesen Dahl (DF), 2013-10-03:
Vi bruger selvfølgelig vores mulighed ved at være en del af energiforliget til at prøve at få det her fuldstændig blotlagt og få det klarlagt for den danske befolkning, så det kan bruges som udgangspunkt for en vurdering af, hvad der så skal gøres fremadrettet.
Pernille Rosenkrantz-Theil (S), 2023-12-21:
Jeg vil sige, at jeg heller ikke kan lade være med at tænke, at der er nogle, der gerne vil have lidt god julepresse, for hvis man havde gået ufattelig meget op i det her, havde man jo brugt en af de ufattelig mange anledninger, der har været undervejs i forhandlingen, til at stille kravet.
John Dyrby Paulsen (S), 2007-05-09:
Når det er sagt, vil jeg også sige, at jeg egentlig håber, at SF sammen med Socialdemokratiet vil finde nogle veje til at finde en løsning på nogle af de udfordringer, der er for andelsboligsektoren, for jeg tror egentlig ikke, at regeringen er med på at gøre det nemmere og bedre for andelsboligtankegangen i det her land.
Ellen Trane Nørby (V), 2017-02-03:
Jeg ser også frem til, at udvalget for det nære og sammenhængende sundhedsvæsen kommer med deres anbefalinger, for jeg har også en klar forventning om, at de ikke kun forholder sig til den del, der handler om somatikken, men at de netop også forholder sig til sammenhængen og det gode patientforløb, når vi taler om psykiatriområdet.
Henrik Dam Kristensen (S), 2011-12-13:
Jeg ved, fordi jeg rent faktisk så det i medierne, at man har genskabt situationen med hensyn til bremser på nogle strækninger i det syd- og sønderjyske, og jeg tror, at man dermed har fået noget viden, men jeg har ikke nogen konkret viden om, hvornår man har den endelige vurdering af, om de her bremseproblemer er et specifikt problem knyttet til det enkelte tog, eller om det er et generelt problem.
Christian Brix Møller (RV), 2002-01-24:
om en løsning i sidste øjeblik, selv om vi udmærket er klar over, at det i sidste ende er op til regeringen at vælge mellem saglig miljøpolitik og usaglig magtdemonstration. Der ligger ganske enkelt en klar dom i regeringens valg af demokratisk og af miljøpolitisk karakter.
Peter Hummelgaard Thomsen (S), 2017-12-12:
Et er, at man uddyber, hvordan det med social markedsøkonomi skal forstås, hvordan det med sociale fremskridt skal forstås i Lissabontraktaten, men man skal også sikre, at det ikke ved sammenstød med det indre markeds principper hver gang er lønmodtagerne, der skal betale prisen, i forhold til konfliktret, lønninger og arbejdsvilkår.
Troels Ravn (S), 2013-03-12:
Jeg vil gerne spørge ordføreren, hr. Alex Ahrendtsen, om ikke hr. Alex Ahrendtsen og Dansk Folkeparti anerkender, at Danmark som en del af et globalt verdenssamfund har interesse i også at kunne tiltrække kvalificeret arbejdskraft fra udlandet, og at det i den sammenhæng er af stor betydning, når man kommer som familie, at der er gode skoleforhold for børnene.
Karen Ellemann (V), 2015-01-21:
For virkeligheden ude på landets institutioner, virkeligheden for de mange børn, der er anbragt uden for hjemmet, og så sandelig også virkeligheden for de mange pædagoger, der arbejder med relationerne til børnene og arbejder for at skabe et godt liv og et godt fundament for børnene fremadrettet, er, at de er frustrerede over, at reglerne tilsyneladende er uklare, og måske i virkeligheden også frustrerede over hele begrebsforvirringen om, hvornår der er tale om reel magtanvendelse.
Kristian Jensen (V), 2008-05-06:
Det er også interessant, og derfor er der stadig væk en opgave tilbage, som vi skal have løst - når jeg siger vi, så tror jeg, at det bliver et vi på regeringens vegne, jeg tror, at det i højere grad end undertegnede bliver miljøministeren, der kommer til at løse den - nemlig at vi gennemfører en del af reduktionen med NOx- afgiften, resten tror vi at der skal andre værktøjer til.
Anders Fogh Rasmussen (V), 2003-06-03:
På det tidspunkt var arbejdsløsheden 20.000 højere, end den er nu, og man må sige, at når den tidligere regering valgte at inddrage købekraft i en situation med en ledighed på godt 180.000, er det naturligvis uansvarlig overbudspolitik at bede den nuværende regering om at lempe finanspolitikken dramatisk i en situation med en ledighed på godt 160.000, altså 20.000 lavere. Irakkrisen skabte usikkerhed og udsatte det ventede internationale opsving.
Christian Friis Bach (RV), 2013-12-19:
Men det betyder ikke, at vi skal overvælde et erhverv med bøvl og bureaukrati, med ekstraomkostninger, hvad man må sige at dansk landbrug bestemt ikke har brug for lige nu, for noget, som ikke påvirker en forbrugers sundhed, dyrets velfærd, sikkerhed, etik.
Benny Engelbrecht (S), 2023-12-13:
Mens vi på den ene side kan glæde os over, at inflationen er faldet til et niveau, der er acceptabelt, både i Danmark og i hele EU, så må vi samtidig anerkende de advarsler, der lyder fra Nationalbanken og De Økonomiske Råd om at holde igen på det offentlige forbrug for ikke at komme til at puste til inflationen igen.
Karin Nødgaard (DF), 2006-02-28:
Her ligger der en vigtig opgave for Sundhedsstyrelsen, men der ligger i særlig grad en vigtig opgave for kommunerne, som nu får forebyggelsesindsatsen, og som vi med det modelkommuneinitiativ, vi har taget i 14 udvalgte kommuner, det hedder »Narkoen ud af byen«, bør arbejde med.
Hans Kristian Skibby (DF), 2015-02-24:
Det er ikke hver dag, at vi får lov til at diskutere et af de erhverv, som der fylder allermest i Danmark, også rent indtjeningsmæssigt og omsætningsmæssigt, men det er ikke desto mindre det, som er kendetegnende ved hele rederibranchen, hele den måde, som vi som dansk nation har en stor, stolt tradition med hensyn til at drive søfart og generere handel over landegrænser på.
Marianne Jelved (RV), 2002-11-07:
Men lovforslaget her er jo langt, langt, langt mere omsiggribende og peger på, at der er en lang række uddannelser, hvor der nu er efterspørgselsstyringer på, bl.a. via lovgivningen i foråret, hele AVU-uddannelsesområdet, altså de voksen- og efteruddannelser til og med erhvervsuddannelsesniveau, som også har fået deltagerbetaling med henblik på at indføre efterspørgselsstyring i uddannelserne.
John Dyrby Paulsen (S), 2012-12-18:
Nulvækst må jo nødvendigvis betyde det, ordet siger, nemlig nul vækst i den offentlige sektor som helhed, uanset at der bliver flere ældre i Danmark, uanset at der bliver flere udgifter til sundhed i Danmark, uanset at der skal investeres mere i uddannelse i Danmark, og uanset at der skal investeres mere i dansk forskning.
Serdal Benli (SF), 2024-10-24:
Løsningen på det problem kræver i vores øjne to ting: for det første at vi får et funktionelt system til hjemsendelse, således at de, der har fået afvist deres ansøgning om opholdstilladelse, rent faktisk også sendes hjem, og for det andet, at vi som stat skylder, at vi har en løsning for dem, som vi grundet systemiske fejl i Danmark ikke formår at sende ud af landet.
Pernille Skipper (EL), 2019-02-26:
Jeg synes også, at vi har oplevet nogle sager, som har været rigtig skræmmende, nemlig når en kommune har budgetteret eller har forsøgt at budgettere med besparelser, ud fra at man vurderer, at der må være nogle tvangsbortadoptioner at hente et sted, og så kan man spare nogle penge på nogle plejefamilier.
Kim Andersen (V), 2010-04-21:
Men vi har også forstået, at der jo er tale om sidemandsoplæring, at der er tale om individuel sagsbehandling i de sager her, som udgør den store dynge af problemsager, og at det derfor er begrænset, hvor mange yderligere mandetimer man kan sætte ind på opgaven, hvis man rent faktisk skal nedbringe sagsmængden.
Astrid Carøe (SF), 2026-01-28:
Hun beskriver netop det her med, at hvis hun i højere grad havde haft en, der var på hendes side, og som kunne hjælpe hende med at forklare tingene og forklare hendes perspektiv i et voksensprog, så havde det måske hjulpet hende langt hurtigere, og så var hun måske ikke blevet udsat for volden i anden omgang, som hun blev, da hun var 13 år.
Keld Albrechtsen (EL), 1999-12-09:
Det, som jeg ønsker at illustrere, og det vil jeg gerne uddybe over for hr. Melchior, er, at de personer, de vidner, som vi her snakker om, både hvad angår det interview, der var i Ekstra Bladet, og det, der nu er i Information i dag, er mennesker, som bringer sig selv i en uhyre vanskelig situation derved, at de af samvittighedsgrunde føler, at de er nødsaget til at tale ud om de ting, som de ved er i strid med deres egne landes forfatninger.
Lars Barfoed (KF), 2001-12-12:
gerne have bibeholdt retten til børnepasningsorlov til børn over 1 år. Det mener vi ikke at der er behov for, hvis man gør den nuværende barselorlov mere fleksibel og udvider den, således at den i sig selv er tilstrækkelig imødekommende over for forældres og børns behov også efter 1-års-alderen.
Svend Aage Fauerholdt (DF), 2001-02-22:
Beslutningsforslag nr. B 90 tager højde for de store ændringer, der er sket i landbruget, sammenlægninger og en stor animalsk produktion, hvor op til flere arbejdspladser bliver samlet ét sted; herved fremkommer behovet for yderligere beboelse.
Thomas Jensen (S), 2010-10-13:
Vi har nogle konkrete ting, der udvikler sig skævt, noget, som kommunen ikke har indflydelse på – heller ikke Venstres medlemmer af kommunalbestyrelsen i Silkeborg, heller ikke de konservative medlemmer af kommunalbestyrelsen i Silkeborg – men som simpelt hen er en stor udfordring for den her kommune og andre kommuner i Østjylland.
Keld Albrechtsen (EL), 2001-05-03:
Så vil jeg godt spørge: I den der dialog, som man nu har besluttet, at der skal være med USA, indbefatter vedtagelsen i dag så, at den danske regering skal arbejde for, at Danmark kommer med i et sådant missilskjold, eller indbefatter vedtagelsen, at ministeren skal sige, at det vil vi ikke være med i, hvis USA laver det?
Astrid Carøe (SF), 2023-05-11:
Derfor foreslår vi altså at udvide den her persongruppe i voldsbestemmelsen, som jo allerede findes, til flere grupper, sådan at det også tæller voldsudsatte i tilfælde, hvor voldsudøveren er kommet hertil for at arbejde og dermed har fået opholdstilladelse på den baggrund eller har fået asyl, fordi vedkommende er forfulgt i hjemlandet eller lignende – sådan at det ikke kun er en lille gruppe, men altså alle grupper, der er familiesammenført, der har mulighed for at beholde opholdstilladelsen, hvis man går fra en voldelig partner.
Dan Jørgensen (S), 2014-01-22:
Og hvis der i spørgsmålet ligger, om det er Danmark alene, der skal sikre, at de her 9 milliarder mennesker, som der vil være på kloden i 2050, formentlig endda mere end 9 milliarder, bliver mætte, så er svaret selvfølgelig et entydigt nej.
Martin Lidegaard (RV), 2004-03-10:
Jeg kan heller ikke sige med sikkerhed, hvor bevidst den enkelte frederiksbergborger er om det, men min klare fornemmelse er, at selskabskonstruktionen og ikke mindst økonomien er så uigennemskuelig, at det er de færreste borgere og politikere med, skulle jeg hilse og sige, der kan danne sig et overblik.
Simon Emil Ammitzbøll (UFG), 2009-02-03:
Vi mener, at forældrene skal diskutere de her ting med deres børn, at lærerne skal turde diskutere det med børn og forældre, at købmanden også skal turde sige til en lille dreng, der kommer og gerne vil købe en masse whisky, at det skulle han måske overveje en enkelt gang til - at man tager konflikten ude i virkeligheden, der, hvor livet leves, i stedet for at lave regler herindefra.